
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 97 

27 Απριλίου 2012 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

47. Αξιολόγηση των μαθητών των Α', Β', Γ' τάξεων 

των Γυμνασίων για την πιλοτική εφαρμογή του 
Νέου Προγράμματος Σπουδών. 1 

48. Τροποποίηση του Π.Δ. 60/2006 (Α' 65) «Αξιολό¬ 
γηση των μαθητών του Ενιαίου Λυκείου». 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 47 

Αξιολόγηση των μαθητών των Α', Β', Γ' τάξεων των Γυ- 
μνασίων για την πιλοτική εφαρμογή του Νέου Προ¬ 
γράμματος Σπουδών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της περίπτωσης ε) της παραγράφου 
11 του άρθρου 5 του ν. 1566/1985 (Α' 167) «Δομή και 
λειτουργία της Πρωτοβάθμιας και Δευτεροβάθμιας Εκ¬ 
παίδευσης και άλλες διατάξεις». 

2. Τις διατάξεις του άρθρου 90 του κώδικα Νομοθεσίας 
για την Κυβέρνηση και τα Κυβερνητικά όργανα που κυ¬ 
ρώθηκε με το άρθρο πρώτο του π.δ. 63/2005 (Α' 98). 

3. Την υπ’ αριθμ. 97911/Γ1/31-08-2011 υπουργική από¬ 
φαση (Β' 2121) με θέμα: «Ορισμός των σχολικών μονά¬ 
δων Πρωτοβάθμιας και Δευτεροβάθμιας Εκπαίδευσης, 
για την Πιλοτική Εφαρμογή των Νέων Προγραμμάτων 
Σπουδών». 

4. Την υπ’ αριθμ. 27528/ΣΤ5/15-03-2012 (ΦΕΚ Β' 763) 
κοινή απόφαση του Πρωθυπουργού και του Υπουργού 
Παιδείας, Δια Βίου Μάθησης και Θρησκευμάτων με θέμα: 
«Ανάθεση αρμοδιοτήτων στην Υφυπουργό Παιδείας, Δια 
Βίου Μάθησης και Θρησκευμάτων Παρασκευή Χριστο¬ 
φιλοπούλου». 

5. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού για το τρέχον και τα επόμενα 
οικονομικά έτη. 


6. Την υπ’ αριθμ. 66/2012 γνωμοδότηση του Συμβου¬ 
λίου Επικράτειας, μετά από πρόταση της Υφυπουργού 
Παιδείας, Δια Βίου Μάθησης και Θρησκευμάτων. 

Άρθρο 1 

Μαθήματα που διδάσκονται στα Γυμνάσια που 
εφαρμόζουν πιλοτικά τα νέα προγράμματα σπουδών 

1. Τα μαθήματα που διδάσκονται στα Γυμνάσια που 
εφαρμόζουν πιλοτικά τα νέα προγράμματα σπουδών 
κατατάσσονται σε δύο ομάδες. Η πρώτη ομάδα (Ομάδα 
Α') περιλαμβάνει τα μαθήματα: α) Νεοελληνική Γλώσσα 
και Γραμματεία (Γλωσσική Διδασκαλία, Νεοελληνική Λο¬ 
γοτεχνία), β) Αρχαία Ελληνική Γλώσσα και Γ ραμματεία 
(Αρχαία Ελληνική Γλώσσα, Αρχαία Ελληνικά Κείμενα 
από Μετάφραση), γ) Μαθηματικά, δ) Φυσική, ε) Χημεία, 
στ) Βιολογία, ζ) Γεωγραφία, η) Ιστορία, θ) Θρησκευτικά, 
ι) Αγγλικά και ια) Δεύτερη Ξένη Γλώσσα. Η δεύτερη ομά¬ 
δα (Ομάδα Β') περιλαμβάνει τα μαθήματα: α) Τεχνολο¬ 
γίες Πληροφορίας και Επικοινωνιών, β) Μουσική - Καλ¬ 
λιτεχνικά, γ) Φυσική Αγωγή, δ) Τεχνολογία, ε) Οικιακή 
Οικονομία, στ) Σχολική και Κοινωνική Ζωή - Περιβάλ¬ 
λον και Εκπαίδευση για την Αειφόρο Ανάπτυξη (Σ.Κ.Ζ. 
- Π.Ε.Α.Α.), ζ) Κοινωνική και Πολιτική Αγωγή και η) Τοπική 
Ιστορία και Π.Ε.Α.Α. - Σ.Κ.Ζ. και Σχολικός Επαγγελματικός 
Προσανατολισμός (Σ.Ε.Π.). 

Άρθρο 2 

Διδακτέα αντικείμενα μαθημάτων 

1. Το μάθημα της Νεοελληνικής Γλώσσας και Γραμ¬ 
ματείας διακρίνεται στα εξής διδακτέα αντικείμενα - 
κλάδους: α) Γλωσσική Διδασκαλία και β) Νεοελληνική 
Λογοτεχνία. 

2. Το μάθημα της Αρχαίας Ελληνικής Γλώσσας και 
Γραμματείας διακρίνεται στα εξής διδακτέα αντικείμε¬ 
να - κλάδους: α) Αρχαία Ελληνική Γλώσσα και β) Αρχαία 
Ελληνικά Κείμενα από Μετάφραση. 

3. Το μάθημα Μουσική - Καλλιτεχνικά διακρίνεται στα 
εξής διδακτέα αντικείμενα - κλάδους: α) Μουσική και 
β) Καλλιτεχνικά. 

4. Κάθε διδακτέο αντικείμενο - κλάδος βαθμολογείται 
χωριστά. Ο τελικός βαθμός για κάθε μάθημα με διδα¬ 
κτέα αντικείμενα - κλάδους είναι ο μέσος όρος των 
τελικών βαθμών των κλάδων του. 

Άρθρο 3 

Γραπτές ανακεφαλαιωτικές εξετάσεις 

Στα μαθήματα της Ομάδας Α', μετά τη λήξη της διδα¬ 
σκαλίας των μαθημάτων, διεξάγονται γραπτές ανακε¬ 
φαλαιωτικές εξετάσεις σύμφωνα με τα οριζόμενα στο 
άρθρο 3 του π.δ. 409/94 (Α' 226). 

Άρθρο 4 

Εξετάσεις στα μαθήματα της Β' Ομάδας 

1. Στα μαθήματα της Ομάδας Β' δεν διεξάγονται γρα¬ 
πτές ανακεφαλαιωτικές εξετάσεις. Στα μαθήματα της 
Ομάδας Β' ο βαθμός ετήσιας επίδοσης κάθε μαθητή 
υπολογίζεται σύμφωνα με την παράγραφο 2 του άρθρου 
4 του π.δ. 409/94. 

2. Σε περίπτωση που μαθητής απορρίπτεται σε ένα 
ή περισσότερα από τα μαθήματα της Τεχνολογίας 
ή της Οικιακής Οικονομίας ή της Σ.Κ.Ζ. - Π.Ε.Α.Α. ή 
της Κοινωνικής και Πολιτικής Αγωγής ή της Τοπικής 
Ιστορίας και Π.Ε.Α.Α. - Σ.Κ.Ζ. και Σ.Ε.Π. της Ομάδας 
Β', ο διδάσκων εκπαιδευτικός, μετά την έκδοση των 
τελικών αποτελεσμάτων, ορίζει το θέμα της ατομικής 
συνθετικής εργασίας, την οποία ο μαθητής υποβάλλει 
προς αξιολόγηση στις παραπεμπτικές εξετάσεις του 
Σεπτεμβρίου. 

Άρθρο 5 

Τρόπος εξέτασης ξένων γλωσσών 

1. Στα μαθήματα της Αγγλικής και της Δεύτερης Ξένης 
Γλώσσας οι εξετάσεις περιλαμβάνουν τις εξής ενότητες: 
α) Κατανόηση γραπτού λόγου, β) Κατανόηση προφορι¬ 
κού λόγου και γ) Παραγωγή γραπτού λόγου. 

2. Τα θέματα των εξετάσεων είναι για όλες τις τάξεις 
διαβαθμισμένης δυσκολίας. 

3. Ο αριθμός των ερωτημάτων που υποβάλλονται 
στους μαθητές και οι μονάδες βαθμολογίας, ανά ενό¬ 
τητα, έχουν ως εξής: 

α) Κατανόηση γραπτού λόγου, είκοσι ερωτήματα (20) 
και οκτώ (8) μονάδες βαθμολόγησης. 

β) Κατανόηση προφορικού λόγου, δεκαπέντε (15) ερω¬ 
τήματα και τέσσερις (4) μονάδες βαθμολόγησης. 

γ) Παραγωγή γραπτού λόγου, δύο έως και πέντε (2-5) 
ερωτήματα και οκτώ (8) μονάδες βαθμολόγησης. 

4. Ειδικότερα, για την Αγγλική Γλώσσα, τα θέματα 
των εξετάσεων προόδου καθώς και των προαγωγικών 
εξετάσεων στην Α' και Β' τάξη έχουν ως εξής: 

α) Για την εξέταση στην ενότητα κατανόησης του 
γραπτού λόγου, οι εξεταζόμενοι καλούνται να διαβά¬ 
σουν ένα ή περισσότερα αδίδακτα κείμενα συνολικής 
έκτασης διακοσίων έως και διακοσίων πενήντα (200-250) 
λέξεων και να απαντήσουν: 

αα) σε πέντε (5) ερωτήματα επιλογής που αποσκοπούν 
στον έλεγχο της κατανόησης του κειμένου και τα οποία 
αξιολογούνται με δύο (2) βαθμολογικές μονάδες κατ’ 
ανώτατο όριο (5 χ 0.4 = 2), 

ββ) σε δέκα (10) ερωτήματα επιλογής που αποσκοπούν 
στον έλεγχο της κατανόησης του κειμένου και της γνώ¬ 
σης της ορθής και κατάλληλης χρήσης της γλώσσας 
στο πλαίσιο μιας πρότασης ή ενός κειμένου (γλωσσική 
επίγνωση) και τα οποία αξιολογούνται με τρεις (3) βαθ¬ 
μολογικές μονάδες κατ’ ανώτατο όριο (10 χ 0.3 = 3), 

γγ) σε πέντε (5) ερωτήματα συμπλήρωσης με στόχο 
τον έλεγχο της κατανόησης σύντομων κειμένων και 
της γλωσσικής επίγνωσης και τα οποία αξιολογούνται 


με τρεις (3) βαθμολογικές μονάδες κατ’ ανώτατο όριο 
(5 χ 0.6 = 3), 

β) Για την εξέταση στην ενότητα κατανόησης του 
προφορικού λόγου, οι εξεταζόμενοι καλούνται να ακού¬ 
σουν, δύο φορές αδίδακτα κείμενα, όπως αναγγελίες, 
διαλόγους μεταξύ φίλων ή συνεργατών, τηλεφωνικά 
μηνύματα, συνολικής διάρκειας έξι (6) λεπτών, από μη¬ 
χάνημα, όπως ηλεκτρονικό υπολογιστή ή κασετόφωνο, 
ή από καθηγητή ο οποίος τα διαβάζει με φυσικότητα 
και να απαντήσουν: 

αα) σε δέκα (10) ερωτήματα επιλογής που αποσκοπούν 
στον έλεγχο της κατανόησης του προφορικού λόγου 
και τα οποία αξιολογούνται με δύο (2) βαθμολογικές 
μονάδες κατ’ ανώτατο όριο (10 χ 0.2 = 2), 
ββ) σε πέντε (5) ερωτήματα συμπλήρωσης που απο¬ 
σκοπούν στον έλεγχο της κατανόησης του προφορικού 
λόγου και τα οποία αξιολογούνται με δύο (2) βαθμολο¬ 
γικές μονάδες κατ’ ανώτατο όριο (5 χ 0.4 = 2), 
γ) Για την εξέταση στην ενότητα παραγωγής του 
γραπτού λόγου, οι εξεταζόμενοι καλούνται να: 

αα) συμπληρώσουν τέσσερα ημιτελή σύντομα κείμενα 
τα οποία αξιολογούνται με δύο (2) βαθμολογικές μονά¬ 
δες κατ’ ανώτατο όριο (4 χ 0.5 = 2) και 
ββ) να γράψουν ένα (1) σύντομο κείμενο αυθεντικού 
λόγου, όπως ηλεκτρονικό μήνυμα σε φίλο ή γνωστό 
ή κείμενο πληροφοριακού εντύπου ή αφίσας ή προ¬ 
σωπικό ημερολόγιο, συνολικής έκτασης ογδόντα (80), 
τουλάχιστον, λέξεων και το οποίο αξιολογείται με έξι 
(6) βαθμολογικές μονάδες κατ’ ανώτατο όριο. 

5. Ειδικότερα, για τη δεύτερη Ξένη Γλώσσα, τα θέματα 
των εξετάσεων προόδου καθώς και των προαγωγικών 
εξετάσεων στην Α' και Β' τάξη έχουν ως εξής: 

α) Για την εξέταση στην ενότητα κατανόησης του 
γραπτού λόγου, οι εξεταζόμενοι καλούνται να διαβά¬ 
σουν σύντομα αδίδακτα κείμενα συνολικής έκτασης έως 
και εκατόν πενήντα (150) λέξεων και να απαντήσουν: 

αα) σε πέντε (5) ερωτήματα επιλογής που αποσκοπούν 
στον έλεγχο της κατανόησης του κειμένου και τα οποία 
αξιολογούνται με δύο (2) βαθμολογικές μονάδες κατ’ 
ανώτατο όριο (5 χ 0.4 = 2), 

ββ) σε δέκα (10) ερωτήματα επιλογής που αποσκο¬ 
πούν στον έλεγχο της κατανόησης του κειμένου και 
της γνώσης της ορθής και κατάλληλης χρήσης της 
γλώσσας στο πλαίσιο μιας πρότασης ή ενός κειμένου 
και τα οποία αξιολογούνται με τρεις (3) βαθμολογικές 
μονάδες κατ’ ανώτατο όριο (10 χ 0.3 = 3), 
γγ) σε πέντε (5) ερωτήματα συμπλήρωσης με στόχο 
τον έλεγχο της κατανόησης σύντομων κειμένων και 
της γλωσσικής επίγνωσης και τα οποία αξιολογούνται 
με τρεις (3) βαθμολογικές μονάδες κατ’ ανώτατο όριο 
(5 χ 0.6 = 3), 

β) Για την εξέταση στην ενότητα κατανόησης του 
προφορικού λόγου, οι εξεταζόμενοι καλούνται να ακού¬ 
σουν, έως και τρεις φορές, αδίδακτα κείμενα με πε¬ 
ριεχόμενο, μεταξύ άλλων, παρακλήσεις για να κάνει 
κάποιος κάτι, καταφατικές ή αρνητικές δηλώσεις για 
ένα ζήτημα, ερωτήσεις για διάφορες πληροφορίες και 
παραγγελίες φαγητού, συνολικής διάρκειας πέντε (5) 
λεπτών, από μηχάνημα, όπως ηλεκτρονικό υπολογιστή 
ή κασετόφωνο, ή από καθηγητή ο οποίος τα διαβάζει 
με φυσικότητα και να απαντήσουν: 

αα) σε δέκα (10) ερωτήματα επιλογής που αποσκοπούν 
στον έλεγχο της κατανόησης του προφορικού λόγου 

και τα οποία αξιολογούνται με δύο (2) βαθμολογικές 
μονάδες κατ’ ανώτατο όριο (10 χ 0.2 = 2), 
ββ) σε πέντε (5) ερωτήματα συμπλήρωσης που απο¬ 
σκοπούν στον έλεγχο της κατανόησης του προφορικού 
λόγου και τα οποία αξιολογούνται με δύο (2) βαθμολο¬ 
γικές μονάδες κατ’ ανώτατο όριο (5 χ 0.4 = 2), 
γ) Για την εξέταση στην ενότητα παραγωγής του 
γραπτού λόγου, οι εξεταζόμενοι καλούνται να: 

αα) συμπληρώσουν πέντε (5) ημιτελή σύντομα κείμενα 
τα οποία αξιολογούνται με δύο (2) βαθμολογικές μονά¬ 
δες κατ’ ανώτατο όριο (5 χ 0.4 = 2) και 
ββ) να γράψουν ένα (1) σύντομο κείμενο αυθεντικού 
λόγου, όπως σημείωμα σε φίλο ή γνωστό ή συνταγή ή 
ανακοίνωση, συνολικής έκτασης εξήντα (60), τουλάχι¬ 
στον, λέξεων και το οποίο αξιολογείται με έξι (6) βαθ¬ 
μολογικές μονάδες κατ’ ανώτατο όριο. 

6. Ειδικότερα, για την Αγγλική Γλώσσα τα θέματα 
των εξετάσεων προόδου καθώς και των απολυτήριων 
εξετάσεων στη Γ' τάξη έχουν ως εξής: 

α) Για την εξέταση στην ενότητα κατανόησης του 
γραπτού λόγου, οι εξεταζόμενοι καλούνται να διαβά¬ 
σουν ένα ή περισσότερα αδίδακτα κείμενα συνολικής 
έκτασης τριακοσίων πενήντα (350), περίπου, λέξεων και 
να απαντήσουν: 

αα) σε πέντε (5) ερωτήματα επιλογής που αποσκοπούν 
στον έλεγχο της κατανόησης του κειμένου και τα οποία 
αξιολογούνται με δύο (2) βαθμολογικές μονάδες κατ’ 
ανώτατο όριο (5 χ 0.4 = 2), 

ββ) σε δέκα (10) ερωτήματα επιλογής που αποσκο¬ 
πούν στον έλεγχο της κατανόησης του κειμένου και 
της γνώσης της ορθής και κατάλληλης χρήσης της 
γλώσσας στο πλαίσιο μιας πρότασης ή ενός κειμένου 
και τα οποία αξιολογούνται με τρεις (3) βαθμολογικές 
μονάδες κατ’ ανώτατο όριο (10 χ 0.3 = 3), 
γγ) σε πέντε (5) ερωτήματα συμπλήρωσης με στόχο 
τον έλεγχο της κατανόησης σύντομων κειμένων και 
της γλωσσικής επίγνωσης και τα οποία αξιολογούνται 
με τρεις (3) βαθμολογικές μονάδες κατ’ ανώτατο όριο 
(5 χ 0.6 = 3), 

β) Για την εξέταση στην ενότητα κατανόησης του 
προφορικού λόγου, οι εξεταζόμενοι καλούνται να ακού¬ 
σουν, δύο φορές, αδίδακτα κείμενα, όπως αφηγήσεις, 
συζητήσεις μεταξύ φίλων ή συνεργατών και οδηγίες 
χρήσης, συνολικής διάρκειας οκτώ (8) λεπτών, από μη¬ 
χάνημα, όπως ηλεκτρονικό υπολογιστή ή κασετόφωνο, 
και να απαντήσουν: 

αα) σε δέκα (10) ερωτήματα επιλογής που αποσκοπούν 
στον έλεγχο της κατανόησης του προφορικού λόγου 
και τα οποία αξιολογούνται με δύο (2) βαθμολογικές 
μονάδες κατ’ ανώτατο όριο (10 χ 0.2 = 2), 
ββ) σε πέντε (5) ερωτήματα συμπλήρωσης που απο¬ 
σκοπούν στον έλεγχο της κατανόησης του προφορικού 
λόγου και τα οποία αξιολογούνται με δύο (2) βαθμολο¬ 
γικές μονάδες κατ’ ανώτατο όριο (5 χ 0.4 = 2), 
γ) Για την εξέταση στην ενότητα παραγωγής του 
γραπτού λόγου, οι εξεταζόμενοι καλούνται να γράψουν 
δύο (2) κείμενα αυθεντικού λόγου με περιεχόμενο, για 
παράδειγμα, ένα μήνυμα σε ηλεκτρονική πλατφόρμα 
συζήτησης ή ένα άρθρο σχολικής εφημερίδας ή μία 
αγγελία για συμμετοχή σε οργάνωση ή σε δράση ή 
μία επιστολή, συνολικής έκτασης διακοσίων έως και 
διακοσίων πενήντα (200 - 250) λέξεων έπειτα από: 


αα) πληροφορίες ή παροτρύνσεις (που παρέχονται 
στην αγγλική γλώσσα) για την παραγωγή του πρώτου 
κειμένου και το οποίο αξιολογείται με τέσσερις (4) βαθ¬ 
μολογικές μονάδες κατ’ ανώτατο όριο και 
ββ) κείμενο-ερέθισμα στην ελληνική γλώσσα, για την 
παραγωγή του δεύτερου κειμένου και το οποίο αξιο¬ 
λογείται με τέσσερις (4) βαθμολογικές μονάδες κατ’ 
ανώτατο όριο. 

7. Ειδικότερα, για τη δεύτερη Ξένη Γλώσσα τα θέματα 
των εξετάσεων προόδου καθώς και των απολυτήριων 
εξετάσεων στη Γ' τάξη έχουν ως εξής: 

α) Για την εξέταση στην ενότητα κατανόησης του 
γραπτού λόγου, οι εξεταζόμενοι καλούνται να διαβά¬ 
σουν ένα ή περισσότερα αδίδακτα κείμενα συνολικής 
έκτασης εκατό έως και εκατόν πενήντα (100-150), λέξεων 
και να απαντήσουν: 

αα) σε πέντε (5) ερωτήματα επιλογής που αποσκοπούν 
στον έλεγχο της κατανόησης του κειμένου και τα οποία 
αξιολογούνται με δύο (2) βαθμολογικές μονάδες κατ’ 
ανώτατο όριο (5 χ 0.4 = 2), 

ββ) σε δέκα (10) ερωτήματα επιλογής που αποσκο¬ 
πούν στον έλεγχο της κατανόησης του κειμένου και 
της γνώσης της ορθής και κατάλληλης χρήσης της 
γλώσσας στο πλαίσιο μιας πρότασης ή ενός κειμένου 
και τα οποία αξιολογούνται με τρεις (3) βαθμολογικές 
μονάδες κατ’ ανώτατο όριο (10 χ 0.3 = 3), 
γγ) σε πέντε (5) ερωτήματα συμπλήρωσης με στόχο 
τον έλεγχο της κατανόησης σύντομων κειμένων και 
της γλωσσικής επίγνωσης και τα οποία αξιολογούνται 
με τρεις (3) βαθμολογικές μονάδες κατ’ ανώτατο όριο 
(5 χ 0.6 = 3), 

β) Για την εξέταση στην ενότητα κατανόησης του 
προφορικού λόγου, οι εξεταζόμενοι καλούνται να ακού¬ 
σουν, δύο φορές, αδίδακτα κείμενα με περιεχόμενο, 
μεταξύ άλλων, αναγγελίες, διαλόγους μεταξύ φίλων ή 
συνεργατών και τηλεφωνικά μηνύματα, συνολικής διάρ¬ 
κειας έξι (6) λεπτών, από μηχάνημα, όπως ηλεκτρονικό 
υπολογιστή ή κασετόφωνο, ή από καθηγητή ο οποίος 
τα διαβάζει με φυσικότητα και να απαντήσουν: 

αα) σε δέκα (10) ερωτήματα επιλογής που αποσκοπούν 
στον έλεγχο της κατανόησης του προφορικού λόγου 
και τα οποία αξιολογούνται με δύο (2) βαθμολογικές 
μονάδες κατ’ ανώτατο όριο (10 χ 0.2 = 2), 
ββ) σε πέντε (5) ερωτήματα συμπλήρωσης που απο¬ 
σκοπούν στον έλεγχο της κατανόησης του προφορικού 
λόγου και τα οποία αξιολογούνται με δύο (2) βαθμολο¬ 
γικές μονάδες κατ’ ανώτατο όριο (5 χ 0.4 = 2), 
γ) Για την εξέταση στην ενότητα παραγωγής του 
γραπτού λόγου, οι εξεταζόμενοι καλούνται να: 

αα) συμπληρώσουν πέντε (5) ημιτελή σύντομα κείμενα 
τα οποία αξιολογούνται με δύο (2) βαθμολογικές μονά¬ 
δες κατ’ ανώτατο όριο (5 χ 0.4 = 2) και 
ββ) να γράψουν ένα (1) σύντομο κείμενο αυθεντικού 
λόγου, όπως σημείωμα σε φίλο ή γνωστό ή συνταγή ή 
ανακοίνωση, συνολικής έκτασης εξήντα (60), τουλάχι¬ 
στον, λέξεων και το οποίο αξιολογείται με έξι (6) βαθ¬ 
μολογικές μονάδες κατ’ ανώτατο όριο. 

Άρθρο 6 

Αξιολόγηση μεταγραφέντων 

1. Σε περίπτωση μετεγγραφής μαθητών από σχολείο 
που εφαρμόζει πιλοτικά το νέο πρόγραμμα σπουδών 
σε σχολείο το οποίο δεν εφαρμόζει πιλοτικά το νέο 

πρόγραμμα σπουδών, και αντιστρόφως, οι μαθητές ακο¬ 
λουθούν το πρόγραμμα του σχολείου υποδοχής και 
λαμβάνεται υπόψη η βαθμολογία του προηγούμενου ή 
των προηγούμενων τριμήνων. 

2. Οι μαθητές που μετεγγράφονται σε σχολική μονάδα 
που δεν εφαρμόζει πιλοτικά το νέο πρόγραμμα σπουδών 
δεν βαθμολογούνται στα μαθήματα Σ.Κ.Ζ. - Π.Ε.Α.Α. και 
Τοπική Ιστορία και Π.Ε.Α.Α. - Σ.Κ.Ζ. και Σ.Ε.Π.. 

Αρθρο 7 

Αξιολόγηση κατ’ ιδίαν διδαχθέντων μαθητών 

Οι κατ’ ιδίαν διδαχθέντες μαθητές που είναι εγγε¬ 
γραμμένοι σε σχολείο που εφαρμόζει πιλοτικά το νέο 
πρόγραμμα σπουδών αξιολογούνται σε όλα τα μαθήμα¬ 
τα της Ομάδας Α' καθώς και στα μαθήματα Τεχνολογίες 
Πληροφορίας και Επικοινωνιών, Μουσική - Καλλιτεχνικά 
και Φυσική Αγωγή της Ομάδας Β'. 

Άρθρο 8 

Τελικές διατάξεις 

1. Για κάθε σχετικό θέμα, που δεν ρυθμίζεται από τις 
διατάξεις του παρόντος, εξακολουθούν να ισχύουν οι 
διατάξεις του π.δ. 409/94. 

2. Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας, Δια Βίου Μάθησης και Θρη¬ 
σκευμάτων αναθέτουμε τη δημοσίευση και εκτέλεση 
του παρόντος Προεδρικού Διατάγματος. 

Αθήνα, 24 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΦΥΠΟΥΡΓΟΣ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

ΠΑΡΑΣΚΕΥΗ ΧΡΙΣΤΟΦΙΛΟΠΟΥΛΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 48 

Τροποποίηση του Π.Δ. 60/2006 (Α' 65) «Αξιολόγηση των 
μαθητών του Ενιαίου Λυκείου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 9 και 11 του 
ν. 2525/1997 (Α' 188) «Ενιαίο Λύκειο, πρόσβαση των απο¬ 
φοίτων του στην Τριτοβάθμια Εκπαίδευση, αξιολόγηση 
του εκπαιδευτικού έργου και άλλες διατάξεις» όπως 
συμπληρώθηκαν με τις διατάξεις του άρθρου 1 του 
ν. 2909/2001 (Α' 90). 

2. Τις διατάξεις του άρθρου 8 παρ. 9 περ. στ και 
του άρθρου 32 παρ. 6 του ν. 1566/1985 (Α' 167) «Δομή 
και λειτουργία της Πρωτοβάθμιας και Δευτεροβάθμιας 
Εκπαίδευσης και άλλες διατάξεις». 

3. Τις διατάξεις της παραγρ. 13 του άρθρου 26 του 
ν. 1566/1985 (Α' 167). 

4. Τις διατάξεις του ν. 3699/2008 (Α' 199). 

5. Τις διατάξεις του ν. 4024/2011 (Α' 226) «Συνταξιο- 
δοτικές ρυθμίσεις, ενιαίο μισθολόγιο-βαθμολόγιο, ερ¬ 
γασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-15». 


6. Τις διατάξεις του άρθρου 32 του ν. 4027/2011 (Α' 233) 
«Ελληνόγλωσση εκπαίδευση στο εξωτερικό και άλλες 
διατάξεις». 

7. Τις διατάξεις των άρθρων 20, παρ. 33, 21 περ. α, 60 
παρ. 1 και 61 παρ. 1 του ν. 3966/2011 (Α' 118) «θεσμικό 
πλαίσιο των Πρότυπων Πειραματικών Σχολείων,Ίδρυση 
Ινστιτούτου Εκπαιδευτικής Πολιτικής, Οργάνωση του 
Ινστιτούτου Τεχνολογίας Υπολογιστών και Εκδόσεων 
«ΔΙΟΦΑΝΤΟΣ» και λοιπές διατάξεις». 

8. Τις διατάξεις του άρθρου 90 του κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του π.δ. 63/2005 
(Α' 98). 

9. Την υπ’ αριθμ. 27528/ΣΤ5/15-03-2012 (ΦΕΚ Β' 763) 
κοινή απόφαση του Πρωθυπουργού και του Υπουργού 
Παιδείας, Δια Βίου Μάθησης και Θρησκευμάτων με θέμα: 
«Ανάθεση αρμοδιοτήτων στην Υφυπουργό Παιδείας, Δια 
Βίου Μάθησης και Θρησκευμάτων Παρασκευή Χριστο¬ 
φιλοπούλου». 

10. Το υπ’ αριθμ. πρωτ. 72102/Γ2/28-06-2011 έγγραφο 
του Υπουργείου Παιδείας, Δια Βίου Μάθησης και Θρη¬ 
σκευμάτων προς το Παιδαγωγικό Ινστιτούτο. 

11. Το γεγονός ότι το Υπουργείο Παιδείας Δια Βίου 
Μάθησης και Θρησκευμάτων σύμφωνα με το αριθ. πρωτ. 
72102/Γ2/28-06-2011 έγγραφό του ζήτησε από το Παιδα¬ 
γωγικό Ινστιτούτο την εισήγησή του σχετικά με την αξιο¬ 
λόγηση των μαθητών του γενικού Λυκείου και πέρασε 
άπρακτη η καταληκτική ημερομηνία αποστολής της. 

12. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού για το τρέχον και τα επόμενα 
οικονομικά έτη. 

13. Τις 67/2012 και 53/2012 γνωμοδοτήσεις του Συμβου¬ 
λίου Επικράτειας, μετά από πρόταση της Υφυπουργού 
Παιδείας, Δια Βίου Μάθησης και Θρησκευμάτων 

Άρθρο 1 

Τροποποιούμε και συμπληρώνουμε τις διατάξεις του 
Π.Δ. 60/2006 (Α' 65) «Αξιολόγηση των μαθητών Ενιαίου 
Λυκείου» ως ακολούθως: 

1) Η παράγραφος 1 του άρθρου 3 του Π.Δ. 60/2006 
αντικαθίσταται ως εξής: 

«1. Τα μαθήματα της Α' τάξης του Ημερήσιου και Α' 
τάξης Εσπερινού Γ ενικού Λυκείου κατανέμονται σε δύο 
(02) ομάδες: 

α) Η ομάδα Α' περιλαμβάνει τα μαθήματα Γενικής 
Παιδείας που εξετάζονται γραπτώς. 

β) Η ομάδα Β' περιλαμβάνει τα μαθήματα που δεν 
εξετάζονται γραπτώς, δηλαδή την Ερευνητική εργασία 
(Ριό)θοΙ) και τη Φυσική Αγωγή.» 

2) Μετά την παράγραφο 1 του ως άνω άρθρου 3 του 
Π.Δ. 60/2006 προστίθεται παράγραφος 2, ως εξής: 

«2. Τα μαθήματα της Β' τάξης του Εσπερινού Γενικού 
Λυκείου κατανέμονται σε τρεις (3) ομάδες: 

α) Η ομάδα Α' περιλαμβάνει όλα τα μαθήματα Γ ενικής 
Παιδείας που εξετάζονται γραπτώς. 

β) Η ομάδα Β' περιλαμβάνει τα μαθήματα Επιλογής 
που εξετάζονται γραπτώς. 

γ) Η ομάδα Γ' περιλαμβάνει τα μαθήματα που δεν 
εξετάζονται γραπτώς, δηλαδή την Αισθητική Αγωγή, τη 
Φυσική Αγωγή και τις Εφαρμογές Πληροφορικής.» 

3) Οι παράγραφοι 2, 3 και 4 αναριθμούνται αντίστοιχα 
σε 3, 4 και 5 

4) Η παράγραφος του άρθρου 4 του Π.Δ. 60/2006 αριθ- 
μείται σε 1 και προστίθεται παράγραφος 2 ως εξής: 

«2. Στην Α' τάξη Ημερήσιου και Α' τάξη Εσπερινού 
Γενικού Λυκείου: 

ί. Το μάθημα της Ελληνικής Γλώσσας χωρίζεται στους 
εξής κλάδους: 

α) Αρχαία Ελληνική Γλώσσα και Γραμματεία 
β) Νέα Ελληνική Γλώσσα 
γ) Νέα Ελληνική Λογοτεχνία 

ϋ. Το μάθημα των Μαθηματικών χωρίζεται στους εξής 
κλάδους: 
α) Άλγεβρα 
β) Γεωμετρία 

μι. Το μάθημα των Φυσικών Επιστημών χωρίζεται στους 
εξής κλάδους: 
α) Φυσική 
β) Χημεία 
γ) Βιολογία 

Κάθε κλάδος βαθμολογείται χωριστά. Ο τελικός βαθ¬ 
μός για κάθε μάθημα με κλάδους είναι ο μέσος όρος 
των τελικών βαθμών των κλάδων του με προσέγγιση 
δέκατου. 

5) Η περίπτωση (ϋ) του πρώτου εδαφίου της παρα¬ 
γράφου 4 του άρθρου 13, όπως έχει συμπληρωθεί με 
το εδάφιο ζ της παραγράφου 3 του άρθρου 1 του Π.Δ. 
12/2009 (Α' 22) καταργείται και η περίπτωση (ίϋ) ανα- 
ριθμείται σε (ϋ). 

6) Η περίπτωση I. της Ενότητας Α της παραγράφου 2 
του άρθρου 15 του Π.Δ. 60/2006 αντικαθίσταται ως: 

«I. Για την εξέταση της Αρχαίας Ελληνικής Γλώσσας 
και Γραμματείας στην Α' τάξη Ημερήσιου και Α' τάξη 
Εσπερινού Γ ενικού Λυκείου ισχύουν τα εξής: 

Δίνεται στους μαθητές απόσπασμα διδαγμένου «κει¬ 
μένου 12 - 20 στίχων» με νοηματική συνοχή και ζητείται 
να απαντήσουν σε: 

1. Δύο (2) ερωτήσεις κατανόησης του κειμένου που 
επικεντρώνονται στην πρωτοβάθμια κατανόηση του κει¬ 
μένου, και δεν επεκτείνονται σε στοιχεία ερμηνείας. Ιδί¬ 
ως μπορεί να ζητείται από τους μαθητές να αφηγηθούν 
συνοπτικά μια ακολουθία γεγονότων που παρουσιάζο¬ 
νται στο κείμενο, να συνοψίσουν την επιχειρηματολογία 
ενός προσώπου, να εντοπίσουν πιθανά σχόλια ή κρί¬ 
σεις του συγγραφέα για τα γεγονότα, να περιγράφουν 
τις ενέργειες στις οποίες προβαίνει κάποιο πρόσωπο, 
προκειμένου να πετύχει ένα συγκεκριμένο σκοπό, να 
εντοπίσουν προσδιορισμούς που αποδίδονται σε ένα 
πρόσωπο ή έναν τόπο κ.λπ. 

Η βαθμολογία κατανέμεται ως εξής: 2 ερωτ. X 20 
μονάδες = 40 μονάδες 

2. Δύο (2) ερωτήσεις ερμηνευτικές που αφορούν την 
ερμηνεία του κειμένου και μπορούν να είναι ποικίλων 
τύπων, όπως 

(α) Ερωτήσεις που αφορούν τον πραγματολογικό σχο¬ 
λιασμό του κειμένου. 

(β) Ερωτήσεις σχετικές με τη δομή και τα εκφραστικά 
μέσα του κειμένου. 

(γ) Ερωτήσεις σχετικές με το γραμματολογικό είδος 
στο οποίο ανήκει το κείμενο (στις ερωτήσεις αυτής της 
κατηγορίας μπορούν να αξιοποιούνται και στοιχεία της 
εισαγωγής του σχολικού εγχειριδίου, εφόσον αυτά είχαν 
επισημανθεί κατά τη διδασκαλία του κειμένου). 

(δ) Ερωτήσεις που ζητούν την κριτική αποτίμηση εκ 
μέρους του μαθητή προσώπων, γεγονότων, επιχειρη¬ 


μάτων ή άλλων στοιχείων του κειμένου ή της στάσης 
του συγγραφέα απέναντι στα γεγονότα. 

(ε) Ερωτήσεις που αφορούν την ανίχνευση διακει¬ 
μενικών σχέσεων του υπό εξέταση κειμένου με άλλα 
κείμενα της αρχαιοελληνικής ή της νεοελληνικής γραμ¬ 
ματείας. 

Σε κάθε περίπτωση, οι ερμηνευτικές ερωτήσεις θα 
πρέπει να εντάσσονται στο πλαίσιο των διδακτικών 
στόχων που έχουν τεθεί από το πρόγραμμα σπουδών 
για τα συγκεκριμένα κείμενα. 

Η βαθμολογία κατανέμεται ως εξής: 2 ερωτ. X 15 μο¬ 
νάδες = 30 μονάδες 

3. Τρεις (3) ερωτήσεις γραμματικής και σύνταξης της 
Αρχαίας Ελληνικής γλώσσας οι οποίες επιμερίζονται 
σε μία ερώτηση γραμματικής, μία ερώτηση σύνταξης 
και μία λεξιλογική. 

Κατά την εξέταση της γραμματικής και του συντα¬ 
κτικού μπορεί να ζητείται από τους μαθητές είτε να 
παραγάγουν συγκεκριμένους τύπους της αρχαίας ελ¬ 
ληνικής (π.χ. συμπλήρωση του κατάλληλου γραμματικού 
τύπου σε φράσεις, κατασκευή εναλλακτικών φράσεων 
για τη δήλωση μιας συντακτικής σχέσης κ.λπ.), είτε να 
αναγνωρίσουν τη γραμματική κατηγορία ή τη συντα¬ 
κτική λειτουργία συγκεκριμένων τύπων του κειμένου 
(π.χ. εντοπισμός στο κείμενο γραμματικών τύπων, κατα¬ 
γραφή εναλλακτικών μεταφραστικών αποδόσεων μιας 
συντακτικής δομής κ.λπ.). 

Κατά την εξέταση του λεξιλογίου η έμφαση θα δίνεται 
στη σχέση της αρχαίας ελληνικής με τη νέα ελληνική 
γλώσσα, και στο πλαίσιο αυτό θα ζητείται από τον 
μαθητή να καταγράψει λέξεις της νέας ελληνικής που 
παράγονται από συγκεκριμένα αρχαιοελληνικά θέμα¬ 
τα, να διακρίνει τη σημασιολογική εξέλιξη μια λέξης 
από την αρχαία στη νέα ελληνική ή τις σημασιολογικές 
αποχρώσεις μιας λέξης μέσα σε διαφορετικά συμφρα- 
ζόμενα κ.λπ. 

Η βαθμολογία κατανέμεται ως εξής: 3 ερωτ. X 10 μο¬ 
νάδες = 30 μονάδες 

Όλες οι παραπάνω ερωτήσεις μπορούν να επιμερίζο¬ 
νται σε υποερωτήματα, ενώ στις ερωτήσεις κατανόησης 
του κειμένου και στις ερμηνευτικές ερωτήσεις βαθμο¬ 
λογείται εκτός από την επάρκεια του περιεχομένου της 
απάντησης και η εκφραστική ικανότητα του μαθητή. 

II. Για την εξέταση της Αρχαίας Ελληνικής Γλώσσας 
και Γ ραμματείας στην Β' τάξη Ημερησίου Γ ενικού Λυ¬ 
κείου και Β' τάξη Εσπερινού Γ ενικού Λυκείου ως μαθή¬ 
ματος Γ ενικής Παιδείας ισχύουν τα εξής: 

1. Δίνεται στους μαθητές απόσπασμα διδαγμένου 
«κειμένου 12 - 20 στίχων» με νοηματική συνοχή και ζη¬ 
τείται: 

α) να μεταφράσουν ένα τμήμα του 8-10 στίχων στη 
νέα ελληνική και 

β) να απαντήσουν σε: 

ί. Δύο (2) ερωτήσεις ερμηνευτικές, που μπορεί να ανα- 
φέρονται σε ιδέες/αξίες/προβλήματα, στη στάση/ήθος/ 
χαρακτήρα των προσώπων, στο ιστορικό/κοινωνικό / 
πολιτιστικό πλαίσιο της εποχής του έργου, στη δομή/ 
σύνθεση του κειμένου, σε υφολογικά/αισθητικά θέματα, 
με βάση ολόκληρο το απόσπασμα. 

ϋ. Μία (1) ερώτηση ερμηνευτική που αναφέρεται σε 
τμήμα τού από μετάφραση διδασκόμενου κειμένου, σε 
συσχετισμό με το παραπάνω εξεταζόμενο πρωτότυπο 
απόσπασμα. Σ’ αυτή την περίπτωση δίνεται στους μα- 

θητές σε φωτοτυπία το συγκεκριμένο μεταφρασμένο 
τμήμα. 

ίϋ. Μία (1) ερώτηση που αναφέρεται στο γραμματειακό 
είδος, στο οποίο ανήκει το κείμενο, στο συγγραφέα ή 
το έργο του. 

ιν. Μία (1) ερώτηση λεξιλογική - σημασιολογική (σύνδε¬ 
ση λέξεων αρχαίας και νέας, διατήρηση ή αλλαγή της 
σημασίας τους, οικογένειες ομόρριζων λέξεων, απλών 
ή σύνθετων, συνώνυμα, αντώνυμα). 

ν. Μία (1) ερώτηση γραμματικής και νί. Μία (1) ερώτηση 
συντακτικού. 

Οι ερωτήσεις υπό στοιχεία ιν, ν, νί μπορεί να αναλύ¬ 
ονται σε δύο υποερωτήματα, ανάλογα με το είδος των 
ερωτήσεων που χρησιμοποιούνται. 

2. Η βαθμολογία κατανέμεται ως εξής: 

α) Η μετάφραση του κειμένου βαθμολογείται με 30 
μονάδες της εκατοντάβαθμης κλίμακας. 

β) Κάθε ερώτηση βαθμολογείται με 10 μονάδες της 
εκατοντάβαθμης κλίμακας. 

γ) Στις περιπτώσεις κειμένων για τα οποία δεν προ- 
βλέπεται από το Πρόγραμμα Σπουδών διδασκαλία από 
μετάφραση, δε δίνεται στους μαθητές η υπό στοιχείο 
μ ερμηνευτική ερώτηση και τότε οι δύο πρώτες υπό 
στοιχείο ί ερμηνευτικές ερωτήσεις βαθμολογούνται η 
καθεμία με δέκα πέντε (15) μονάδες της εκατοντάβαθ¬ 
μης κλίμακας». 

7) Οι περιπτώσεις II και III της ως άνω Ενότητας Α 
της παραγράφου 2 του άρθρου 15 του Π.Δ. 60/2006 
αναριθμούνται αντίστοιχα σε III και IV. 

8) Η Ενότητα Β (Νεοελληνική Γλώσσα) της παραγρά¬ 
φου 2 του άρθρου 15 του Π.Δ. 60/2006 αντικαθίσταται 
ως εξής: 

«1. Για την εξέταση στη Νέα Ελληνική Γλώσσα της Α' 
τάξης Ημερήσιου και Α' τάξης Εσπερινού Γενικού Λυ¬ 
κείου δίνεται στους μαθητές σε φωτοαντίγραφο ένα, 
δύο ή και περισσότερα κείμενα περιορισμένης έκτασης 
από τον έντυπο ή/και τον ηλεκτρονικό λόγο, που ανα- 
φέρονται σε κοινωνικά, πολιτικά, πολιτιστικά, επιστη¬ 
μονικά ή άλλα θέματα της καθημερινής ζωής και έχουν 
νοηματική πληρότητα. Τα κείμενα αυτά σχετίζονται με 
τα θέματα με τα οποία ασχολήθηκαν οι μαθητές στη 
διάρκεια της σχολικής χρονιάς. 

Οι μαθητές καλούνται: 

(α) Να δώσουν απαντήσεις σε ερωτήσεις με τις οποίες 
ελέγχεται κατά πόσο έγινε κατανοητό το περιεχόμενο 
του ή των κειμένων (π.χ. οπτικές από τις οποίες προ¬ 
σεγγίζεται η πραγματικότητα, επιχειρήματα συγγραφέα, 
προβλήματα που θέτει, θέσεις που υποστηρίζει κτλ.) 

(β) Να δώσουν απαντήσεις σε ερωτήσεις με τις οποίες 
ελέγχεται πώς γλωσσικά ή εξωγλωσσικά στοιχεία (πο- 
λυτροπικότητα) συγκροτούν την κειμενική ιδιαιτερότη¬ 
τα των συγκεκριμένων κειμένων και συνεισφέρουν στη 
σύνδεση των κειμένων αυτών με την κοινωνική πραγ¬ 
ματικότητα όπου ανήκουν, σύμφωνα με το Πρόγραμμα 
Σπουδών. 

Τα θέματα αυτά βαθμολογούνται με 40 μονάδες 
(α=20μ.+β=20μ.). 

(γ) Να παραγάγουν κείμενο το οποίο, με αφετηρία 
ένα από τα κείμενα που δίνονται, θα προσαρμόζεται σε 
διαφορετικό επικοινωνιακό πλαίσιο (π.χ. αλλαγή πομπού, 
δέκτη, περίστασης κτλ.) και θα ανήκει σε ίδιο ή ενδεχο¬ 
μένως διαφορετικό είδος κειμένου (π.χ. από συνέντευξη 
σε δοκίμιο, από διαφήμιση σε δοκίμιο με επιχειρημα¬ 


τολογία, από άρθρο εφημερίδας σε αναδιήγηση κτλ.), 
προκειμένου να αξιολογηθούν στοιχεία που σχετίζονται 
με την κατάκτηση των γραμματισμών του Προγράμμα¬ 
τος Σπουδών, ή (εναλλακτικά) με αφετηρία τα κείμενα 
που θα δοθούν να παραγάγουν (αφού μεταβληθεί το 
επικοινωνιακό πλαίσιο, π.χ. αλλαγή πομπού, δέκτη, πε¬ 
ρίστασης κτλ.) συγκεκριμένο είδος κειμένου, μέσω του 
οποίου να διατυπώνεται η συμφωνία ή διαφωνία τους 
με θέσεις, απόψεις και στάσεις που προβάλλονται στα 
κείμενα που έχουν δοθεί. 

Το θέμα αυτό βαθμολογείται με 60 μονάδες. 

2. Γ ια την εξέταση στη Νεοελληνική Γλώσσα στη Β' 
τάξη Ημερησίου Γ ενικού Λυκείου, στη Β' τάξη Εσπερινού 
Γ ενικού Λυκείου, στη Γ' τάξη Ημερησίου Γ ενικού Λυκείου, 
στη Γ' τάξη Εσπερινού Γ ενικού Λυκείου και στη Δ' τάξη 
Εσπερινού Γενικού Λυκείου, δίνεται στους μαθητές σε 
φωτοαντίγραφο απόσπασμα κειμένου (δοκιμιακού, λο¬ 
γοτεχνικού, άρθρου κ.τ.λ.) μιας έως δύο σελίδων από 
βιβλίο, εφημερίδα ή περιοδικό (ή κατασκευασμένο για το 
σκοπό της αξιολόγησης) που αναφέρεται σε κοινωνικά, 
πολιτικά, πολιτιστικά, επιστημονικά ή άλλα θέματα της 
καθημερινής ζωής και έχει νοηματική πληρότητα. Το 
κείμενο αυτό ανταποκρίνεται στην αντιληπτική ικανό¬ 
τητα των μαθητών και σχετίζεται άμεσα ή έμμεσα με 
θεματικούς κύκλους οικείους στους μαθητές από τη 
σχολική διδασκαλία. Οι μαθητές καλούνται: 

α) Να δώσουν μια σύντομη περίληψη του κειμένου 
αυτού, της οποίας η έκταση καθορίζεται ανάλογα με 
την έκταση και το νόημα του κειμένου. 

β) Να απαντήσουν σε ερωτήσεις, με τις οποίες ελέγ¬ 
χονται: 

ί. η κατανόηση του κειμένου (ιδεολογικά σημεία του 
κειμένου, επιχειρήματα συγγραφέα, προβλήματα που 
θέτει, κ.τ.λ.) 

ϋ. η οργάνωση του λόγου (διάρθρωση, δομή διαίρεση 
και τιτλοφόρηση ενοτήτων, συνοχή, ενότητα, συλλογι¬ 
στική, κ.τ.λ.) 

ίϋ. τα σημασιολογικά στοιχεία (σημασία λέξεων, συνώ¬ 
νυμα - αντώνυμα, κατασκευή φράσεων ή παραγράφων 
με ορισμένες λέξεις, αντικατάσταση λέξεων ή φράσεων 
κ.τ.λ.). 

ίν. η ικανότητά τους να αναγνωρίζουν τη λειτουργία 
των μορφοσυντακτικών δομών, καθώς και να χειρίζο¬ 
νται αυτές τις δομές, ανάλογα με τους επικοινωνιακούς 
στόχους του κειμένου. 

γ) Να συντάξουν ένα κείμενο, ενταγμένο σε επικοι- 
νωνιακό πλαίσιο, με το οποίο κρίνουν ή σχολιάζουν 
κάποια σημεία του κειμένου ή αναπτύσσουν προσωπικές 
απόψεις, παίρνοντας αφορμή από το κείμενο. Η έκταση 
της ανάπτυξης αυτής καθορίζεται κατά προσέγγιση, 
χωρίς να υπερβαίνει τις 600 λέξεις. 

Το πρώτο και δεύτερο θέμα βαθμολογούνται με 25 
μονάδες, οι οποίες κατανέμονται αντίστοιχα στις επιμέ- 
ρους ερωτήσεις, ενώ η τρίτη άσκηση βαθμολογείται με 
50 μονάδες. Κατά τη βαθμολόγηση όλων των θεμάτων 
λαμβάνεται υπόψη η ορθογραφία, η δομή του κειμένου, 
ο λεξιλογικός πλούτος, η ακρίβεια και η ορθότητα της 
διατύπωσης καθώς και το περιεχόμενο.» 

9) Η Ενότητα Γ (Νεοελληνική Λογοτεχνία) της πα¬ 
ραγράφου 2 του άρθρου 15 του Π.Δ. 60/2006 αντικαθί¬ 
σταται ως εξής: 

«1. Για την εξέταση στη Νέα Ελληνική Λογοτεχνία 
της Α' τάξης Ημερήσιου Γενικού Λυκείου και Α' τάξης 

Εσπερινού Γενικού Λυκείου δίνονται στους μαθητές δύο 
θέματα. Το κάθε θέμα περιλαμβάνει ένα ή (αν πρόκει¬ 
ται για ποιήματα) περισσότερα άγνωστα λογοτεχνικά 
κείμενα, ομοειδή ή ομόθεμα με τις διδακτικές ενότητες 
που διδάχτηκαν. Οι μαθητές καλούνται να επιλέξουν το 
ένα από τα δύο θέματα. 

Οι μαθητές καλούνται: 

Σε περίπτωση που το δοσμένο κείμενο είναι αφηγη¬ 
ματικό ή θεατρικό: 

(Ια) Να διακρίνουν και να περιγράφουν τον κεντρικό 
λογοτεχνικό χαρακτήρα κάνοντας τις αντίστοιχες πα¬ 
ραπομπές στο κείμενο σε σχέση με τον κοινωνικό του 
ρόλο ως άνδρα ή γυναίκας, τα στερεότυπα που τον 
περιβάλλουν, τις σχέσεις των φύλων. Να αιτιολογήσουν 
τα παραπάνω, παραπέμποντας στο ιστορικό, κοινωνικό 
πλαίσιο στο οποίο εγγράφεται το κείμενο. 

(1β) Να εκφέρουν άποψη για το θέμα του κειμένου, 
συνδέοντάς το με την καθημερινή τους εμπειρία 

ή εναλλακτικά 

(1β) Να διατυπώσουν το κεντρικό διακύβευμα-σύγκρου- 
ση σε ένα θεατρικό έργο. 

Οι ερωτήσεις αυτές βαθμολογούνται με Ια (25) + 1β 
(25) = 50 μονάδες 

(2α) Να μετατρέψουν κομμάτι του θεατρικού κειμένου 
σε αφηγηματικό λόγο. 

ή εναλλακτικά 

(2α) Να αλλάξουν τον αφηγητή της ιστορίας προκειμέ- 
νου να δοθεί έμφαση στη σημασία της «φωνής» (φωνή 
ενηλίκου, άνδρα, γυναίκας, νέου, νέας). 

(2β) Να συγγράφουν ένα μικρό κείμενο ως «διαφήμιση» 
ή βιβλιοπαρουσίαση ή κριτική για το κείμενο που θα 
δοθεί ή να τοποθετηθούν (αν συμφωνούν ή διαφωνούν 
και γιατί) απέναντι σε κριτική που θα δοθεί. 

ή εναλλακτικά 

(2β) Να ταυτιστούν με κάποιον ήρωα του κειμένου και 
να γράψουν σελίδες του ημερολογίου του ή επιστολών 
του. 

Τα θέματα αυτά βαθμολογούνται με 2α (25) + 2β (25) 
= 50 μονάδες 

Σε περίπτωση που το θέμα περιλαμβάνει δύο ή τρία 
ποιήματα, οι μαθητές καλούνται: 

(Ια) Να αναγνωρίσουν τα χαρακτηριστικά της παρα¬ 
δοσιακής και της μοντέρνας ποίησης και να διακρίνουν 
τα ποιήματα σε παραδοσιακά και μοντέρνα με βάση 
αυτά τα χαρακτηριστικά. 

(1β) Να τα κατατάξουν σε μια σειρά από το πιο παρα¬ 
δοσιακό ως το πιο υπερρεαλιστικό και, ενδεχομένως, να 
ανιχνεύσουν το λογοτεχνικό κίνημα στο οποίο εντάσ¬ 
σεται το καθένα. 

Οι ερωτήσεις αυτές βαθμολογούνται με Ια (30) + 1β 
(20) = 50 μονάδες 

(2α) Να εντοπίσουν τις πιο «ποιητικές» και τις πιο 
«καθημερινές» λέξεις στα ποιήματα και να τις τοποθε¬ 
τήσουν σε πίνακα με δύο ή περισσότερες στήλες. 

(2β) Να εντοπίσουν τα σύμβολα σε όσα ποιήματα 
υπάρχουν και να τα κατατάξουν σε κατηγορίες ανά¬ 
λογα με το είδος τους (αντικείμενα, φυσικά φαινόμενα, 
εικόνες, ήχοι). 

ή εναλλακτικά 

(2β) Να εντοπίσουν λυρικά ή δραματικά στοιχεία στα 
ποιήματα. 

Οι ερωτήσεις αυτές βαθμολογούνται με 2α (25) + 2β 
(25) = 50 μονάδες 


2. Η εξέταση στη Νεοελληνική Λογοτεχνία στη Β' τάξη 
Ημερησίου Γ ενικού Λυκείου, στη Β' τάξη Εσπερινού Γ ε¬ 
νικού Λυκείου, στη Γ' τάξη Ημερησίου Γ ενικού Λυκείου, 
στη Γ' τάξη Εσπερινού Γ ενικού Λυκείου και στη Δ' τάξη 
Εσπερινού Γ ενικού Λυκείου ως μάθημα Γ ενικής Παιδείας 
και Κατεύθυνσης, αναφέρεται σε πεζό ή ποιητικό κείμε¬ 
νο που περιέχεται στη διδαχθείσα ύλη της αντίστοιχης 
τάξης, το οποίο δίνεται στους μαθητές σε φωτοτυπία, 
μαζί με τις αναγκαίες σημασιολογικές ή άλλες διευκρι¬ 
νίσεις. Το κείμενο συνοδεύεται από πέντε ερωτήσεις 
που αναφέρονταί: 

α) στον συγγραφέα του έργου και σε γραμματολογι¬ 
κά στοιχεία που προκύπτουν άμεσα ή έμμεσα από το 
κείμενο (1 ερώτηση), 

β) στη δομή του κειμένου, στην επαλήθευση ή διάψευ¬ 
ση μιας κρίσης με βάση το κείμενο, σε παρατηρήσεις 
επί των εκφραστικών μέσων και τρόπων του κειμένου 
(υφολογική διερεύνηση, αφηγηματικές λειτουργίες, επι¬ 
λογές του δημιουργού σε διάφορα επίπεδα γλωσσικής 
ανάλυσης) (2 ερωτήσεις), 

γ) σε σχολιασμό ή στη σύντομη ανάπτυξη, σε 1-2 πα¬ 
ραγράφους, ορισμένων χωρίων του κειμένου (1 ερώ¬ 
τηση), 

δ) σε σχολιασμό αδίδακτου λογοτεχνικού κειμένου το 
οποίο δίνεται στους μαθητές επίσης σε φωτοτυπία και 
είναι ίσης, κατά προσέγγιση, δυσκολίας με το διδαγμένο 
(1 ερώτηση). 

Η ερώτηση α βαθμολογείται με δεκαπέντε (15) μονά¬ 
δες, οι δύο ερωτήσεις της β' περίπτωσης με είκοσι (20) 
μονάδες η καθεμία, η ερώτηση γ' με εικοσιπέντε (25) 
μονάδες και η ερώτηση δ' με είκοσι (20) μονάδες. 

Σε περίπτωση κατά την οποία μία (1) ερώτηση αναλύ¬ 
εται σε υποερωτήματα, η βαθμολογία που προβλέπεται 
γί αυτήν κατανέμεται ισότιμα στα υποερωτήματα, εκτός 
αν κατά την ανακοίνωση των θεμάτων καθορίζεται δια¬ 
φορετικός συντελεστής βαρύτητας γί αυτά.» 

10) Η Ενότητα ΙΔ' της παραγράφου 2 του άρθρου 15 
του Π.Δ. 60/2006 αντικαθίσταται ως εξής: 

ΙΔ. Ερευνητική Εργασία (Ριό)θοΙ) 

«Οι μαθητικές ομάδες κάθε ερευνητικού θέματος υπο¬ 
βάλλουν, μετά την δημόσια παρουσίαση της ερευνητι¬ 
κής εργασίας, προς αξιολόγηση τον ομαδικό φάκελο 
της Ερευνητικής τους Εργασίας, που περιλαμβάνει (α) 
ερευνητική έκθεση για το θέμα που μελέτησαν, τις ερευ¬ 
νητικές διαδικασίες που ακολούθησαν και τα συμπερά¬ 
σματα της έρευνας, (β) ένα σχετικό με το θέμα και τα 
συμπεράσματά τους τέχνημα (αφίσα, ιστοσελίδα, βίντεο, 
πόστερ, φυλλάδιο, κατασκευή, κ,λπ.) και (γ) ό,τι άλλο 
συμπληρωματικό υλικό σχετικό με την όλη εργασία τους 
κρίνουν τα μέλη της ερευνητικής ομάδας. 

Τα κριτήρια αξιολόγησης του ερευνητικού έργου των 
μαθητών αφορούν (α) στην ερευνητική διαδικασία που 
ακολούθησε η ομάδα, (β) στο περιεχόμενο της ερευ¬ 
νητικής εργασίας, (γ) στη γλώσσα και τη δομή της 
ερευνητικής έκθεσης και (δ) στον τρόπο της δημόσιας 
παρουσίασης της ομαδικής εργασίας. Οι τομείς της 
«ερευνητικής διαδικασίας» και του «περιεχομένου» αξιο¬ 
λογούνται με συντελεστή βαρύτητας 30% ο καθένας, 
ενώ οι δύο επόμενοι («Γλώσσα/δομή» και «παρουσίαση») 
με συντελεστή 20% ο καθένας. 

Η αξιολόγηση του ομαδικού έργου γίνεται με βάση 
τον Φάκελο της Ερευνητικής Εργασίας. Με σημείο εκ¬ 
κίνησης το βαθμό της ομαδικής εργασίας γίνεται και η 

βαθμολόγηση των μελών της ομάδας, με βάση το προ¬ 
σωπικό ημερολόγιο, τον ατομικό φάκελο των μελών και 
την προσωπική άποψη των υπεύθυνων εκπαιδευτικών 
για κάθε μέλος. 

Σε περίπτωση που κάποιος μαθητής δεν προάγεται 
στην επόμενη τάξη και δεν έχει προβιβάσιμο βαθμό 
στην ερευνητική εργασία, επιλέγεται το θέμα στο 
οποίο υστέρησε περισσότερο (από τα δυο με τα οποία 
ασχολήθηκε συνολικά κατά τη διάρκεια της σχολικής 
χρονιάς) και ο επιβλέπων εκπαιδευτικός του ορίζει τμή¬ 
ματα της ερευνητικής εργασίας που κρίνει ότι πρέπει 
να επεξεργαστεί εκ νέου. Το Σεπτέμβριο υποβάλλει 
διορθωμένη την εργασία του μαζί με το προσωπικό του 
ημερολόγιο και τον ατομικό του φάκελο προς επανα- 
αξιολόγηση.» 

11) Η παράγραφος 1 του άρθρου 29 του Π.Δ. 60/2006 
αντικαθίσταται ως εξής: 

«1. Στην Α' τάξη Ημερήσιου και Α' τάξη Εσπερινού 
Γενικού Λυκείου ο Γενικός Μέσος Όρος (Γ.Μ.Ο.) προ¬ 
κύπτει από το Μ.Ο. των βαθμών ετήσιας επίδοσης του 
μαθητή όλων των γραπτώς εξεταζόμενων μαθημάτων, 
συμπεριλαμβανομένου και του μαθήματος της Ερευνη¬ 
τικής Εργασίας, και εκφράζεται με προσέγγιση δεκά- 
του. (Η βαθμολογία του κάθε μαθητή στο μάθημα της 
«Ερευνητικής Εργασίας» προκύπτει ως ο μέσος όρος 
της αντίστοιχης βαθμολογίας του στα δυο τετράμηνα 
και εκφράζεται με προσέγγιση δεκάτου.) 

Στις άλλες τάξεις του Ημερήσιου και Εσπερινού Γ ενι¬ 
κού Λυκείου ο Γ ενικός Μέσος Όρος (Γ.Μ.Ο.) προκύπτει 
από το Μ.Ο. των βαθμών ετήσιας επίδοσης του μαθητή 
όλων των γραπτώς εξεταζόμενων μαθημάτων και εκ¬ 
φράζεται με προσέγγιση δεκάτου.» 

12) Στην παράγραφο 2 του Άρθρου 32 του Π.Δ. 60/2006 
μετά το εδάφιο α. εισάγεται εδάφιο β ως εξής: 

«Στην περίπτωση που εξάγεται για μαθητή απορρι¬ 
πτικό αποτέλεσμα σε κλάδο/κλάδους μαθήματος και 


ο συνολικός βαθμός στο μάθημα ως μέσος όρος των 
βαθμών των κλάδων είναι επίσης απορριπτικός, ο μα¬ 
θητής αυτός παραπέμπεται μόνο στον κλάδο/στους 
κλάδους του μαθήματος στον οποίον/στους οποίους 
υστέρησε.» 

13) Τα εδάφια β και γ της παραγράφου 2 του Αρθρου 
32 του Π.Δ. 60/2006 αναριθμούνται σε γ και δ. 

14) Το τελευταίο εδάφιο της παραγράφου 4 του άρ¬ 
θρου 33 του Π.Δ. 60/2006 αντικαθίσταται ως εξής: 

«Ειδικά στο μάθημα «Ερευνητική Εργασία (Ριό)θοΙ)» οι 
μαθητές αυτής της κατηγορίας δεν αξιολογούνται.» 

15) Στο άρθρο 37, η υπάρχουσα παράγραφος, αριθμεί- 
ται σε ένα (1) και προστίθενται παράγραφοι, ως εξής: 

«2. Όπου στις διατάξεις του παρόντος Π.Δ. αναφέρεται 
«με βαθμό Α'» ή «κατά προτίμηση με βαθμό Α'» νοείται 
«με βαθμό τουλάχιστον Δ'» 

3. Όπου στις διατάξεις του παρόντος Π.Δ. αναφέρεται 
Γραφείο Δ.Ε., νοείται Διεύθυνση Δ.Ε. και όπου αναφέ- 
ρεται προϊστάμενος Γ ραφείου Δ.Ε. νοείται Διευθυντής 
της Διεύθυνσης Δ.Ε. (άρθρο 32 παρ. 7 περ. α και β του 
ν. 4027/2011)» 

Άρθρο 2 

Η ισχύς του παρόντος, αρχίζει από το σχολικό έτος 
2011 - 2012 . 

Στον Υπουργό Παιδείας, Δια Βίου Μάθησης και Θρη¬ 
σκευμάτων αναθέτουμε τη δημοσίευση και εκτέλεση 
του παρόντος Προεδρικού Διατάγματος. 

Αθήνα, 24 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

